google/wiki40b huggingface dataset:
Herman Halliste

Looming

Loonud portreid, aktiskulptuure ja hauamonumente. Eelismaterjaliks oli kujuril graniit, kuid kasutas ka puitu, pronksi ja marmorit.
1922. aastal osales Halliste õpilastööde näitusel ning järgmisel aastal esines maalidega Ants Laikmaa 20-aastase pedagoogilise tegevuse juubelinäitusel. Esimeste skulptuuridega esines Halliste 1924. aastal kunstiühing Pallase näitusel ja 1926. aastast Eesti Kujutavate Kunstnikkude Keskühingu näitustel. Juba Tallinnas elades võttis ta osa kõigist iga-aastastest kunstinäitustest ning tema tööd olid väljas Moskvas, Riias, Kaunases, Roomas ja Budapestis.
Loomingu algusaastail lõi Halliste ta portreereljeefe ja -büste, kujutades mitmeid muusikategelasi. 1930ndatel tegeles Halliste portreede kõrval edukalt ka figuurplastikaga, lõi hauamonumente ja viljeles keraamikat. Kõige paremini õnnestunud on selle perioodi naisfiguurid graniidis. Harvem modelleeris Halliste meesfiguure, neist võiks esile tõsta sportlaste pisikujud pronksis ("Tõstja" 1938). 1930ndate teisel poolel pööras Halliste suuremat tähelepanu keraamikale ning valmistas selles materjalis õrnu lapsepäid ja kauneid naisfiguure. Samast perioodist pärineb ka E. Aule perekonna hauamonument (1938). 
II maailmasõja ajal tegeles kunstnik peamiselt maalimisega. Suved veetis ta Tartu lähedal Pupastveres, kust pärinevad ka mitmed tema maalide motiivid. Pärast sõda jätkas skulptor portreeloominguga, kujutades eesti kunsti- ja muusikamaailma nimekaid tegelasi. Graniidis valmisid Cyrillus Kreegi ja Anton Starkopfi portreed, skulptor Roman Haavamäed kujutas kunstnik aga hoopis puidus. Portreede kõrval lõi ta ka figuure: "Lein", "Hämarik", "Istuv naine", "Üksinda", "Põlvitaja".  
1950. aastatel täitis kunstnik mitmete muuseumide tellimusi ning valmistas neile vaha, steariini ja parafiini segust muuseumieksponaate. Tallinna Loodusmuuseumile ning mitmele rajoonide koduloomuuseumile valmisid üle 600 puu-, köögivilja- ja marjasordi imitatsiooni. Narva muuseumile valmistas ta Põhjasõja-aegse Peeter I sõduri täies relvastuses ja tolleaegses riietuses. Pärnu muuseumile telliti elusuuruses Kihnu naine ja kalur.
Hrustalne

XXI sajand

2014. aasta Ukraina kriisi ajal, aprillikuus, võtsid Venemaa meelsed separatistid linna oma kontrolli alla.
9. augustil sisenesid asulasse valitsusväed.
Soundgarden

Soundgarden on Seattle'i rokkansambel. Põhiliselt on nad teinud grungemuusikat.
Soundgarden kuulus Seattle'i ansamblite suurde nelikusse, kuhu kuulusid veel peale nende Nirvana, Alice in Chains ja Pearl Jam. Bänd lagunes 1997. aastal.
Bob Barker

Robert William Barker (sündinud 12. detsembril 1923) on USA telesaatejuht. Ta juhtis aastail 1972–2007 saadet "The Price Is Right" ("Õige hind"). Samuti juhttis ta mitmeid Miss USA ja Miss Universe'i võistlusi.
Eero Saag

Eero Saag (kuni 1935 aastani Curt Siegfried Saag; 31. märts 1914 Ranna, Tartumaa – 3. august 1941 Mahtra, Harjumaa) oli Eesti sõjaväelane (nooremleitnant).
Ta ülendati lipnikuks 2. oktoobril 1936, lõpetas Sõjakooli ohvitserideklasside jalaväeklassi 15. augustil 1937 ja viidi üle 3. lennuväedivisjoni, ülendati 18. veebruaril 1938 nooremleitnandiks.
Killustiku tänav

Tänava nimed ja ajalugu

Tänav rajati 25. veebruaril 1941 ja sai nimeks Künka põik. 25. septembril 1959 pandi tänavale nimeks Sikupilli põik ja 22. aprillil 1960 omakorda Killustiku põik. Praeguse nime sai Killustiku tänav 3. augustil 1990.
Karabinjeerid

Karabinjeerid ehk Karabinjeerijõud (itaalia keeles Arma dei Carabinieri) on Itaalia sõjaväeline õiguskaitseorgan.
August Pusta

August Pusta (1904–1971) oli Nõukogude sõjaväelane (polkovnik) Teises maailmasõjas, 8. Eesti Laskurkorpuse korpuseülema asetäitja poliitalal.
Lummu tänav Tallinnas on kandnud aastatel 1979–1995 August Pusta nime.
Joachim I (Anhalt-Dessau)

Elu

Pärast oma isa surma aastal 1516 said Joachim ning tema vanemad vennad Johann ja Georg Anhalt-Dessau uuteks valitsejateks. Valitsemise esimesel aastal oli nende ema regent.
Aastal 1544 nõustusid vennad vürstkonna ametliku jagamisega. Joachim sai Dessau, seekord ainuvalitsejana. Taasloodud Anhalt-Dessau oli paljude territooriumide Johann IV-le ja Georg III-le loovutamise tõttu siiski veidi väiksem kui varasem vürstkond.
Pärast Joachim I surma vallalise ja lastetuna läksid valdused tema sugulastele, Anhalt-Zerbsti valitsejatele.
Postbridge'i sild

Postbridge'i sild on kiviplaatsild (inglise Postbridge Clapper Bridge) Devoni krahvkonnas Inglismaal.
Jalgteesillana kasutatav Postbridge'i silla kiviplaadid on üle 4 meetri pikad ja 2 meetrit laiad.
Sild on ehitatud 13. või 14. sajandil.
Lasteekraani Muusikastuudio

MTÜ Lasteekraani Muusikastuudio on Tallinnas aadressil Faehlmanni tänav 12 tegutsev stuudio, kus antakse lastele ja noortele muusikalist huviharidust, antakse kontserte, tehakse raadio- ja teleproduktsiooni.
Stuudio moodustati 1990 Eesti Televisiooni juurde ja kandis algul nime ETV Lasteekraani Laulustuudio. Septembris 1990 hakkasid stuudios tegutsema 3–6-aastaste ja 7–10-aastaste laste koorid. Koore hakkas juhendama Aarne Saluveer.
1992 alustas stuudio lauluvõistlust "Laulukarussell".
Septembris 1995 nimetati Lasteekraani Laulustuudio ümber Lasteekraani Muusikastuudioks. 1995 alustasid stuudios tegevust ka 4–5-aastaste ja mudilaskoor.
Aastast 1997 tegutseb stuudio mittetulundusühinguna.
Yding Skovhøj

Yding Skovhøj on Taani kõrgeim maismaapunkt (172,52 m), kuid see on inimtegevuse tagajärjel tekkinud. Looduslik kõrgeim punkt on Møllehøj.
Yding Skovhøj asub Kesk-Jüütimaa piirkonnas Horsensi vallas. 
Ydingi metsas asub kolm mullast kuhjatud küngast, mis on pronksiaegsed matmispaigad. Ilma nendeta oleks paik 170,77 m kõrgune. Sõna høj (vanapõhja sõnast haugr) paiga nimes viitab künkale.
Barysaŭ

Ajalugu

Barysaŭ asutas ühtedel andmetel Polotski vürst Rahvałod-Barys Usiasłavič aastal 1102, teistel andmetel aga Jaroslav Tark aastal 1032. Vana asula paiknes Biarezina vasakul kaldal. Barysaŭ asulat mainitakse aastal 1127 kui Polotski vürstiriiki kuuluvat linna.
XIII–XIV sajandil rajati sinna kindlus, sellal liitus Barysaŭ Leeduga. XIV sajandi teisel poolel kolis linn mööda jõge allavoolu, tänapäevasesse asukohta, vanas asukohas asub tänapäeval agrolinnake Starabarysaŭ. Linna rajati uus kindlus, asulast sai suurvürst Vytautase valdus.
Aastal 1565 sai asula linnaõigused. Seoses territoriaal-administratiivse reformiga hakkas asula kuuluma Minski vojevoodkonda ja Minski maakonda. Aastal 1569 hakkas Barysaŭ kuuluma aga Viciebski vojevoodkonda ja Orša maakonda. Linn oli nii Ogińskite kui ka Radziwillide valduses. Aastal 1642 ehitati linna esimene katoliku kirik.
Uputuse ajal hõivasid linna aastal 1655 Moskva väed. Aastaks 1657 oli linna ümbruses tegutsema hakanud kohalikest partisanidest ligi 500-meheline väesalk, aga asula õnnestus vabastada alles aastaks 1662.
Poola jagamisel hakkas Barysaŭ aastal 1793 kuuluma Venemaa Keisririigi koosseisu. Linna asus Minski kubermangus. Napoleoni 1812. aasta sõjakäigu ajal üritasid linna hõivanud Vene väed tõkestada Napoleon I ülepääsu Biarezina jõest, ent edutult.
Linna arengu jaoks oli äärmiselt oluline raudtee rajamine aastal 1871. Toona rajati Biarezina jõe paremale kaldale raudteejaam, selle juurde tekkis aga asula. Tänapäeval asub jõe paremal kaldal suurem osa Barysaŭ linnast. Aastal 1905 avati linnas vabrik, kus hakati valmistama kristallklaasist toodangut.
Aastal 1924 sai alevist samanimelise Valgevene NSV rajooni keskus. Aastast 1938 oli oblastilise alluvusega linn. Teise maailmasõja tapeti linna ümbruse surmalaagrites üle 33 000 inimese. Aastal 1948 rajati linna sõjaväebaas, mis kuulub praegu Valgevene relvajõududele.
Socket 939

Spetsiifilised andmed

Socket 939 toetab ainult DDRAM-mälu kiirusega kuni 6,4 GB/s. Protsessoritel on tugi 3DNOW, SSE2 ja SSE3 jaoks.
Videokaartide suhtes leidub Socket 939 nii AGP kui ka PCI-E 16x videokaardi pesaga emaplaatidel.
Kõige kiiremateks Socket 939 protsessoriks loetakse Opteron 185 ja Athlon 64 FX-60, mõlemal on taktsagedus 2,6 GHz ja 1 MB L2-vahemälu.
Kiireimaks ühetuumaliseks aga peetakse protsessorit Athlon 64 FX-57, kuna see töötas natuke paremini sagedusel 2,8 GHz.
Ameerika Ühendriikide Haridusministeerium

Ameerika Ühendriikide Haridusministeerium (inglise keeles Department of Education) on USA ministeerium, mis tegeleb haridusküsimustega.
Asutati 1979, alustas tööd 1980. aastal.
Praegune minister on Arne Duncan.
1956. aasta NSV Liidu meistrivõistlused jalgrattasõidus

1956. aasta NSV Liidu meistrivõistlused jalgrattasõidus, toimusid osakaupa 19. juulist 14. augustini. Tegemist oli osaga I spartakiaadist.

Mitmepäevasõit

Peeti 2663 km pikkuse velotuurina marsruudil Moskva-Harkiv-Kiiev-Minsk-Moskva
Manfred Pranger

Manfred Pranger (sündinud 25. jaanuaril 1978 Hall in Tirolis) on Austria mäesuusataja, kelle põhiala on slaalom, milles ta on maailmameister. 
Pranger on osalenud kaks korda olümpiamängudel, kuid ei 2002. aasta taliolümpiamängudel Salt Lake Citys ega 2010. aasta OM-il Vancouveris ei suutnud ta võistlust lõpetada, sest sõitis rajalt välja.  
Maailmameistrivõistlustel on Pranger saanud slaalomis 5. koha nii 2003. aasta MM-il Sankt Moritzis kui ka 2007. aasta MM-il Åres. 2005. aasta MM-il Bormios oli ta sunnitud teise laskumise rajalt väljasõidu tõttu katkestama. 2009. aasta maailmameistrivõistlustel Val-d'Isère'is sai Pranger esimese suurvõistluste võidu, tulles slaalomis maailmameistriks.
Vello Kaunismäe

Vello Kaunismäe (20. juulil 1940 Tallinn – 17. märts 2015) oli eesti poksija.
Kaunismäe poksis aastatel 1954–1966 Tallinna "Kalevis", tema treener oli Raimond Turja. Ta pidas kokku 166 kohtumist ja võitis neist 133.
Kaunismäe oli I kergekeskkaalus (kuni 67 kg) kokku kolmekordne Eesti NSV meister aastatel 1959, 1960 ja 1963.
Ta osales neli korda Eesti NSV–Soome sõpruskohtumistel poksis. Ta kaotas kergekaalus (kuni 60 kg) oma kohtumise 1958. aastal, I kergekeskkaalus (kuni 67 kg) võitis oma kohtumise 1959. aastal ja kaotas 1960. aastal ning I keskkaalus (kuni 71 kg) võitis oma kohtumise 1966. aastal.

Isiklikku

Tema isa oli poksija Ralf Kaunismäe ja vend oli poksija Toivo Kaunismäe.
Abaluualune lihas

Abaluualune lihas (musculus subscapularis) on inimese lihas, üks ülajäsemete lihastest. Ta kuulub õlavöötme vahelmise rühma lihaste juurde.
Ta algab abaluualuselt augult ning kinnitub õlavarreluu väikesele köbrukesele ja selle harja ülemisele otsale.
Funktsioonina toimib õlaliigesele, teostab õlavarre retroversiooni, aduktsiooni (lähendamist) ja siserotatsiooni.
Abaluualune lihas on paariselund.
Lastefilosoofia

Lastefilosoofia, ka P4C (ingl philosophy for children), on praktiline liikumine, mis õpetab lapsi iseseisvalt mõtlema nii kodus kui ka koolis. Selle eesmärk on kasvatada lastest järelemõtlikud, kaalutlevad, taktitundelised ja arukad isiksused. Selleks vajalikud oskused ja valmisolek neid kasutada omandatakse kõige paremini keele vahendusel, luues huviäratava õhkkonna.
Lastefilosoofia suund on võrsunud veendumusest, et mõtlemine on õpitav ja õpetatav ning õpetajate ja lapsevanemate abil on iga lapse üldist intelligentsust võimalik tõsta. Lastele on võimalik õpetada arutlemist, teadmiste hankimist ning õppimisel loogilise mõtlemise kasutamist. Mõtlemisoskuse arendamisega tuleb alustada juba varajases lapsepõlves, sest arengu algaastatel on lapsed vastuvõtlikumad ning nende isiksus alles hakkab välja kujunema.

Tulemused

Erinevad uurimistulemused on näidanud, et lastega filosofeerimine avaldab positiivset mõju lapse kognitiivsete võimete arengule, sotsiaalsele ja kommunikatiivsele käitumisele, suhtlusoskusele, enesekindlusele ja keskendumisvõimele. Laps saab teadlikuks iseendast, õpib tegema järeldusi, leidma orientiire iseseisvas elus ning iseseisvalt mõtlema ja otsustama. Arenevad ka kuulamis- ja argumenteerimisoskus, austus, lugupidamine, vastutustunne, eriarvamuste aktsepteerimine, sallivus, eneseväärikus, eneseusk.

Lastefilosoofia Eestis

2001. aastal tõi tol ajal tudengistaatuses Egle Säre lastefilosoofia meetodi Eestisse. 2002. aastal valmis tema diplomitöö teemal "Lastega filosofeerimine algkoolis" ning 2010. aastal magistritöö "Filosoofiliste vestluste ja tegevuste rakendamise võimalused lastega ühe algklassi näitel". Egle Säre on enda teadmisi lastefilosoofiast ja õppemeetoditest täiendanud ka Viinis ja Saksamaal. 2008.–2010. aastal viis ta lastega läbi filosofeerimise huviringi. Praegu töötab ta Tartu Ülikoolis haridusteaduste assistendina ning 2018. aastal kaitses oma doktoritöö, milles uuris laste verbaalse põhjendamisoskuse arengut lastefilosoofia meetodi kaudu.
Napster

Napster oli muusika failide jagamise teenus mille lõi Shawn Fanning Bostoni Northeasterni ülikoolis õppimise ajal. Teenus oli aktiivne 1999 juunist kuni 2001 juulini. Teenus võimaldas inimestel teiste võrgus olijatega oma kõvakettal olevaid MP3 faile jagada, minnes sellega mööda senisest väljakujunenud muusikamüügi võrgustikust, põhjustades muusikatootjate poolse süüdistuse massilise autoriõiguste rikkumise kohta. Kuigi esialgne teenus kohtuotsusel suleti, sillutas see teed detsentraliseeritud P2P failijagamise programmidele, mida on juba palju raskem kontrollida. Teenus sai oma nime Fanningi soengust tingitud hüüdnime järgi.
Peale sulgemist müüdi Napsteri bränd ja logo maha, ning praegu kasutab neid tasulist teenust pakkuv ettevõte.
Väike-Öötla mõis

Väike-Öötla mõis (saksa keeles Klein-Oethel) oli eramõis Peetri kihelkonnas Järvamaal.
Mõis rajati 17. sajandi lõpul Suur-Öötla mõisast eraldatud alast.
Laudamotion

Laudamotion on Austria lennufirma, mille peakorter asub Schwechatis Austrias. Lennufirmat omab Niki Lauda. 2018. aastal ostis Laudamotion ära lennufirma Niki. Lennufirmal on kuus lennukit ning opereerib 29 sihtkohta.
Ludmilla Siim

Isiklikku

Ta on olnud abielus maalikunstniku, arhitekti ja karatetreeneri Rein Siimuga.
Mariaani süvik

Mariaani süvik on süvik Vaikse ookeani lääneosas. See on kõige sügavam koht maailmameres, olles 2550 km pikk ja keskmise laiusega 69 km. Süvik tekkis ligi 150 miljonit aastat tagasi, mil Maa suurimad laamad – Vaikse ookeani laam ja Filipiini laam – omavahel põrkusid ja esimene neist teise alla sukeldus.
Esimesed andmed selle süviku sügavuse kohta saadi 1875.aastal 23.märtsil, kui briti uurimislaev HMS Challenger sai sügavuseks 8184 meetrit. Kaks aastat hiljem kanti Petermanni ookeaniatlasesse ka koha nimi kui Challengeri sügavik (Challenger Deep). 1899. aastal kordas nende ettevõtmist USA laev USS Nero, saades seekord Mariaani süviku sügavaima koha sügavuseks 9636 meetrit.
1951. aastal kordas süviku sügavuse uuringut tõhusama kajaloodiga varustatud Inglise laev "Challenger", tulemuseks saadi 10 900 meetrit. Aastal 1957 mõõdeti Nõukogude laevast "Vitjaz" sügavuseks 11 022 meetrit, mis on suurim sügavus, mis seni mõõdetud. Aastal 1960 laskusid batüskaafiga Trieste sealsesse sügavamaisse kohta ameeriklane Dan Walsh ja šveitslane Jacques Piccard, kes peale viit tundi laskumist, said tulemuseks lausa 11 521 meetrit, kuid mis hiljem korrigeeriti 10 916 meetri peale. 
1962. aastal teatas täpsusmõõtmist üritanud alus M.V. Spencer F. Baird süviku sügavuseks 10 915 meetrit. Aastal 1996, Jaapani allveelaev "Kaikō" laskus põhja ja sai tulemuseks 10 911 meetrit. 2009. aastal 31. mail tegi uurimiskeskus HROV Nereus Expedition uue uurimuse Mariaani süvikusse ja saatsid põhja USA allveeroboti Nereuse. Tulemuseks saadi  10 902 meetrit, samas kui emalaeva RV Kilo Moana pardalt (merepinnalt) saadi mõõduks hoopis 10 971 meetrit.
Viimati laskus Mariaani süvikusse 2012.aastal filmirežissöör James Cameron oma allveelaevaga Deepsea Challenger, jõudes sügavusele 10 989 meetrit allpool merepinda.
Veerõhk Vaikses ookeanis paikneva Mariaani süviku põhjas küündib 1086 baarini, mis on rohkem kui tuhat korda kõrgem atmosfääri standardrõhust merepinna kõrgusel.
Kuigi Mariaani süvikus esineb maavärinaid keskmiselt 100 korda aastas, jääb enamik neist alla 4,0 magnituudi Richteri skaala järgi.
Muid enam kui kümne kilomeetriseid süvikuid Vaikses ookeanis: Tonga süvik (senistel andmetel Horizoni sügavikus 10 882 meetrit), Filipiini süvik (10 540 meetrit), Kuriili-Kamtšatka süvik (10 500 meetrit), Kermadeci süvik (10 047 meetrit).
Suure-Jaani voorestik

Suure-Jaani voorestik on voorestik Viljandi maakonnas. Voorestik on kirde-edelasuunaline. Voorestiku voorete suhtelised kõrgused on kuni 10 m ja pikkused kuni 2,2 km. Voorestiku üks vooreid on Vingissaare voor.
Linda Rannak

Linda Rannak (sündinud Sibul, hiljem Ritsland, 12. jaanuar 1909 Veriora vald, Viluste küla – 28. oktoober 1990 Tallinn) oli eesti ihtüoloog, bioloogiadoktor.
Linda Sibul lõpetas Räpina ühispõllumajandusgümnaasiumi 1928. aasta lennu. Õppis seejärel Tartu Ülikoolis matemaatika-loodusteaduskonnas (lõpetas 1934 cum laude), täiendas end 1937 Helsingi Ülikoolis. Kaitses 1938 Tartu Ülikoolis magistrikraadi tööga "Ahvenlaste luude peenehitusest". 1945 atesteeriti ta bioloogiakandidaadiks.
Töötas 1944. aastast Üleliidulise Merekalamajanduse ja Okeanograafia Teadusliku Uurimise Instituudi Eesti osakonna, 1973–1980 Läänemere Kalamajanduse Teadusliku Uurimise Instituudi Tallinna osakonna juhataja ja vanemteadurina.
Kaitses Tartu Riiklikus Ülikoolis 1970. aastal doktoritööd "Салака Clupea harengus membras L. (биологические группировки, их изменчивость, микроэволюция и динамика численности)" räime bioloogia ja varude dünaamika kohta.
Käskiv kõneviis

Eesti keel

Käskiva kõneviisi tunnused on -gu, -ku, -ge, -ke: õppigu, hakaku, õppige, hakake.
Ainsuse 1. pööre puudub, ainsuse 2. pöördel puudub tunnus: õpi, hakka.
Minevikuaeg puudub.

Käskimine ja keelamine

Otsene käsk on suunatud vestluskaaslasele, mistõttu on käskival kõneviisil eesti keeles ainult ainsuse ja mitmuse 2. pööre: Jää minu juurde! Jätke mind siia! ning kuulajat kaasahaarav (inklusiivne) mitmuse 1. pööre: Olgem rõõmsad!
Eitavas kõnes käsu andmise puhul kasutatakse sõnu ära, ärge, ärgu: Ära tee! Ärge jookske üle tee! Ärgem laskem pead norgu! Ärgu nad arvaku, et pääsevad!
Koovi kool

Koovi kool on kool, mis tegutses aastatel 1872 kuni 1920 Saaremaal Kihelkonna kihelkonnas Koovi külas.
Õpetajateks olid teiste hulgas Mihkel Ups, Jaan Kilk, Aleksander Poopuu ja August Mälk.
20. augustil 2015 avati koolimaja asukohas mälestusplaat.
Enne Lümanda uue vallamaja ehitamist aastatel 1892-1893 paiknes Koovi koolimaja ühes otsas kahes väikeses toas Lümanda vallavalitsus ja -kohus. Need olid seal 1892 kuni 1893 pärast 1892.a. kaheksa väikevalla - Lümanda, Atla, Karala, Kotlandi, Kulli, Kuusnõmme, Lahetaguse ja Pilguse - ühendamist suureks Lümanda vallaks.
Rüütli tänav (Pärnu)

Rüütli tänav on tänav Pärnus. See oli 17. sajandil Pärnu üks tähtsamaid tänavaid. Aastatel 1936–1989 kandis see nime Kalevi tänav. 
Rüütli tänav külgneb Rüütli platsiga, kus asus Pärnu linna esimene Pärnu raudteejaama Kesklinna jaamahoone.
1681. aastal valmis Pärnu Uue turu kõrvale linna raehärra ja kaupmehe Christoph Heinrich Mohri elamu, mida tuntakse "Mohri maja" või ka "Moori majana". See oli Pärnus esimene maja, mille pikem külg oli tänava poole, sest maja ees oli turg. Hoone praegune aadress on Rüütli 23. 
Mohri majal oli ajaloolise väärtusega vapp, mis viidi Tallinna restaureerimisele, aga vajus seal 
pikemaks ajaks unustusse, ning otsingupüüded ei kandnud vilja. 2016. aasta alguses leiti vapp üles.
1835. aastal valmis Pihkva panga hoone, praeguse aadressiga Rüütli 19. 1945–1949 asus seal linna kultuurimaja. 2001. aasta seisuga asus seal Pärnu Maakohus.
André Maurois

André Maurois [andr'e moru'a] (sündinud Émile Salomon Wilhelm Herzog; 26. juuli 1885 Elbeuf – 9. oktoober 1967 Neuilly-sur-Seine) oli Prantsuse kirjanik ja biograaf.
André Maurois sündis Normandias rikka juudi soost töösturi perekonnas. Tema isa oli Ernst Herzog ja ema Alice Herzog, sündinud Lévy-Rueff. Vanemad kolisid pärast Prantsuse-Preisi sõda Elsassist Normandiasse. Seal kuulus neile villavabrik. Pärast isa surma loobus poeg riidetootmise ärist.
Maurois õppis Rouenis Pierre Corneille' lütseumis.
Tema esimene abikaasa oli Poola krahvi tütar Jeanne-Marie Wanda de Szymkiewicz, kes õppis Oxfordi ülikoolis. 1918 sai naine närvivapustuse ja suri 1924 septitseemiasse.
Tema teine abikaasa oli Anatole France'i abikaasa Lontine Arman de Caillavet' lapselaps Simone de Caillevet.
Esimese maailmasõja ajal oli ta Prantsusmaa sõjaväes tõlk ja sideohvitser.
Pärast maailmasõda hakkas ta kirjanikuks. André Maurois oli tema varjunimi, mis sai kodanikunimeks 1947. aastal. Tema esikromaan oli teravmeelne realistlik kirjeldus sõjast. Seda saatis kohe menu nii kodumaal kui ka Suurbritannias, kus see samuti kiiresti ilmus. Paljud tema teosed tõlgiti kiiresti inglise keelde, sest käsitlesid inglasi või Inglismaal elanud inimesi: Byronit, Shelleyt, Disraelit, Edward VII-t.
1938 valiti ta Prantsuse Akadeemiasse.
Kui algas Teine maailmasõda, määrati ta Prantsusmaa ametlikuks vaatlejaks Suurbritannia kindralstaabis. Kui Prantsusmaa 1940 rahu sõlmis, siis Maurois demobiliseeriti. Ta sõitis Kanadasse ja sealt USA-sse, kuid jätkas võitlust Saksamaa vastu, tehes fašismivastast propagandat ja võideldes Vaba Prantsusmaa koosseisus.
Phil Taylor

Philip John Taylor (hüüdnimi Philthy Animal; 21. september 1954 Hasland, Chesterfield, Derbyshire – 11. november 2015 London) oli briti muusik. 
Aastail 1975–1984 ja 1987–1992 oli ta ansambli Motörhead trummar.
Eesti Ühiskonnaõpetajate Selts

Eesti Ühiskonnaõpetajate Selts on mittetulundusühing, mis asutati 11. septembril 2004. Seltsi peaeesmärk on pakkuda oma liikmetele erialaseid koolitusi.
Toimunud on õppekäigud Eesti Panka (2011), välisministeeriumisse (2012), Stenbocki majja (2013, Läti saatkonda (2013), USA saatkonda (2014), Vahipataljoni (2014), Kaitsepolitseisse (2015), Toomkirikusse (2015), dominiiklaste kloostrisse (2016), Riigikontrolli majja (2016), õiguskantsleri juurde (2017) ja maksuametisse (2018). Koostöös USA saatkonnaga on õpetajatele esinenud Jeffrey Levine, Neeme Raud, Marina Kaljurand ja Jonathan Vseviov. Teistel üritustel on esinenud Eve Paavel, Philippe Jourdan, Kerli Raud jt. Seltsi juhatuse liikmed on Heiki Haljasorg (esimees aastast 2013), Merle Haruoja, Edgar Roditsenko ja Sulev Valdmaa. Projekti "USA Today & Tomorrow" (2014) projektijuht oli Sulev Valdmaa.
Orobia

Orobia (lombardi keeles Uròbia) on ajalooline piirkond Itaalias Lombardias. Orobia pealinnaks peetakse Bergamod.
Orobia piirneb läänes 1454. aasta Lodi rahuga Veneetsia läänepiiriks määratud Adda jõega ning idas Lombardia idapiiriga. Orobia all peetakse silmas Ida-Lombardiat, vastandina Lääne-Lombardia Insurbiale. Piirkond on nüüdse Bergamo, Brescia, Cremona, Mantova ja Sondrio provintsi alal.
Orobia nimetus tuleneb 1. aastatuhat eKr maa-ala asustanud orobi hõimude nimest. Plinius Vanem omistab neile Como, Bergamo, Licini Forumi ja Parra asutamise.
Piirkonna pindala on 14 829 km² ja elanike arv 3 341 778.
Peale itaalia keele kõneldakse Orobias lombardi keele murdeid.
Oliver Alver

Oliver Alver (sündinud 2. märtsil 1977 Tallinnas) on eesti arhitekt.

Haridus

1992–1995 Tallinna Bakalaureuse Erakool. 1997–2001 Eesti Kunstiakadeemia arhitektuuri osakond. 2001. aasta kevadel kaitses Kunstiakadeemias arhitektuuri kutsemagistri kraadi. Teemaks “Alternatiivne tee Tartu Supilinna arendamiseks”. Sügissemestril 2000 õppis Kopenhaagenis DIS (Denmark International Study Programme) nimelises rahvusvahelises õppeasutuses arhitektuuri.
Aastal 2004 täiendkoolitus Helsingi Tehnikaülikoolis, kus läbis ühiskonna planeerimise kursuse “Yhdyskuntasuunnittelun Erikoistumisopinnot”.
Oskar Abori

Oskar Abori (3. juuni 1907 – 7. september 1958) oli eesti kommunist, Eestimaa Kommunistliku Partei liige 1938. aastast.
Ta oli 1940–1941 ja 1944–1945 EK(b)P Viljandimaa Komitee esimene sekretär.
Oskar Abori suri  7. septembril 1958 ja ta maeti 11. septembril 1958 Metsakalmistule.
Benjamin Weger

Benjamin Weger (sündinud 5. oktoobril 1989 Brigis) on Šveitsi laskesuusataja.
2010. aasta taliolümpiamängudel Vancouveris sai Weger 20 km eraldistardiga sõidus 55. koha ja 10 km sprindis 69. koha. Maailmameistrivõistlustel on tema parimaks kohaks seni 2011. aasta MM-il Hantõ-Mansiiskis 12,5 km jälitussõidus saadud 33. koht.
Maailma karikavõistlustel osales Weger esimest korda 10. jaanuaril 2009 Oberhofis 10 km sprindis, kus ta sai 112 startinu seas 84. koha. Seni (seisuga 3. märts 2012) on ta jõudnud poodiumile neli korda.